Makonda amesema wakati wa wanawake kutembea kifua mbele umefika na siku zote atasimama kuwatetea

Bwana Makonda amesema yupo tayari kuchukiwa na wanaume wa Mkoa huo wanaokwazika na uamuzi wake wa kuwatetea wanawake.

Amesema hawezi kukaa kimya kuangalia mateso ya wanawake yanayoweza kupatiwa ufumbuzi ikiwa wanaume watabadilika.

Makonda alikuwa akizungumza  Jumapili  katika Kanisa la Inuka Uangaze la Mtume  Boniface Mwamposa  maarufu 'Bulldozer' lililopo Kawe, Dar es Salaam.

Amesema wakati wa wanawake kutembea kifua mbele umefika na siku zote atasimama kuwatetea.

"Wanawake wakati wa kutembea kifua mbele umefika, kama mlimbeba mtoto miezi tisa hakuna jambo litakalokushinda. Wanaume mjipange, siwezi kukaa kimya kwa ajili ya mama," amesema Makonda.

Amesema baada ya kuwasilisha serikalini mapendekezo ya mabadiliko ya sheria ya ndoa, anajipanga pia kupeleka mabadiliko ya sheria ya mtoto.

"Katika sheria ya mtoto tumependekeza matunzo yaanzie mimba inapoingia, mtoto atunzwe kuanzia hapo. Wasichana wengi wanatelekezwa wakipata ujauzito kwa madai mimba imeingia kwa bahati mbaya." alisema  Makonda.

"Wasichana wa kazi wanateseka, wanapewa mimba na mabosi zao na kufukuzwa wakiambiwa wataharibu ndoa. Kama unajijua una ndoa jisitiri na ndoa yako unahangaika ili iweje. Hadi niondoke kwenye huu mkoa kuna watu mtakuwa mmenyooka," amesema Makonda.

Katika hatua nyingine iliyoibua mjadala kwenye mitandao ya kijamii miongoni mwa Watanzania, Mkuu wa mkoa  huyo  jana Jumapili alitangaza kuwa sasa anatoa kibali kwa viongozi wa   dini kwenda kuhubiri kwenye kumbi za burudani usiku ili watu wasikie neno la Mungu, wasije kusema hawakusikia. 

Alitoa onyo kwa  kwa wamiliki wa klabu watakaozuia watumishi hao, na kwamba yeye ndiyo Mkuu wa Mkoa. Kauli hiyo ilinukuliwa na Swahili Times kwenye ukurasa wake wa Twitter.

 Baadhi walipinga kauli hiyo ya   kupitia mitandao ya kijami mfano Tonny Adamms kupitia ukurasa wake wa Twitter  alisema hakuna mmiliki wa klabu  atayeruhusu  hilo halitafanyika: 

Wengine kama Mtoto wa Meko ... \n\nNipe kichwa kizuri cha makala hapo juu.
Makonda asema yupo tayari kuchukiwa na wanaume